Illum il-Kunsill iddeċieda li jestendi s-sanzjonijiet immirati lejn dawk responsabbli għad-dgħajfien jew it-theddid għall-integrità territorjali, is-sovranità u l-indipendenza tal-Ukrajna, b'sitt xhur oħra, sal-15 ta' Settembru 2021 . Il-miżuri restrittivi eżistenti jipprevedu restrizzjonijiet fuq l-ivvjaġġar, l- iffriżar tal-assi , u projbizzjoni fuq it-tqegħid għad-dispożizzjoni ta' fondi jew riżorsi ekonomiċi oħra għall-persuni u l-entitajiet elenkati. Is-sanzjonijiet ser ikomplu japplikaw għal 177 individwu u 48 entità . Kuntest Il- miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna ġew introdotti għall-ewwel darba fis-17 ta' Marzu 2014 . Miżuri oħrajn tal-UE implimentati b'rispons għall-kriżi fl-Ukrajna jinkludu sanzjonijiet ekonomiċi mmirati kontra setturi speċifiċi tal-ekonomija Russa, attwalment fis-seħħ sal-31 ta' Lulju 2021 u miżuri restrittivi b'rispons għall-annessjoni illegali tal- Krimea u Sevastopol , limitati għat-territorju tal-Krimea u Sevastopol u attwalment fis-seħħ sat-23 ta' Ġunju 2021. Il-lista ta' persuni u entitajiet sanzjonati tiġi rieżaminata regolarment u soġġetta għal tiġdid perjodiku mill-Kunsill. Kronoloġija - Miżuri restrittivi tal-UE b'rispons għall-kriżi fl-Ukrajna Relazzjonijiet bejn l-UE u l-Ukrajna Ħarsa ġenerali lejn l-implimentazzjoni u l-evalwazzjoni ta' miżuri restrittivi (sanzjonijiet)